નવી દિલ્હી- આધાર સિસ્ટમમાં સુરક્ષાના નવા ઉપાય કર્યા બાદ આધાર નંબરને આવશ્યક સેવાઓ સાથે જોડવાની નવી ડેડલાઈનની જરૂરીયાત ઉભી થવા લાગી છે. આના માટે યુનીક આઈડેંટિફિકેશન ઓથોરિટી ઓફ ઈન્ડિયાના એક વરિષ્ઠ અધિકારી દેશના બેન્કિંગ અને ટેલિકોમ રેગ્યુલેટરો સાથે ચર્ચા કરશે. જેથી 31 માર્ચની જગ્યાએ નવી ડેડલાઈન નક્કી કરવા અથવા નક્કી ન કરવા બાબતે નિર્ણય લઈ શકશે. આવનારા ઘણા સપ્તાહોમાં યુઆઈડીએઆઈના અધિકારી ઘણા મંત્રાલયો, આરબીઆઈ, અને ટેલીકોમ રેગ્યુલેટરી ઓથોરિટી ઓફ ઈન્ડિયાના અધિકારીઓ સાથે વિચાર વિમર્શ કરશે.